Малко по добър звук за Samsung QE82Q60R\n11-08-20, 17:29 #1\nЗдравейте. Искам да си подобря звука на телевизора в хола. - Samsung QE82Q60R\nБях се насочил към саундбар - samsung q70r основно заради dolby atmos-a. Също гледах и Sony HT-X8500, но няма говорителчета нагоре, струва ми се важно. Суббуфера ми се струва излишен. Не желая силен бас именно и това ме спря от самсунга.\nНо се зачетох тук и за разни решения и с колони, но попринцип предпочитам саундбар, защото е по-прибран. Освен ако разликата не е уау .\nИмам и усещането, че дори и Sony HT-SF150 би ми свършило работа, ако не е голям боклук де.\nКато цяло тавана на бюджета ми е колкото е самсунга, но ми се ще и по-евтино.\nС жената сме музикални инвалиди, както се казва, не слушаме особено и музика в къщи.\nСилата не е от особено значение, предполагам всичко е много повече от достатъчно. Основно ползваме ТВ-то за youtube, сериали, игри и филми. Търся по-скоро чистота и отчетливост на звука, до колкото мога да я усетя.\nМоля, ако някой има препоръка или мнение, бих се радвал да сподели.\nГоворейки за усет:\nЕдинственият опит в живота ми с озвучителна техника е едно sony rx88, от тинейджърските ми години, което по спомен имаше страхотен звук.\nИ като смених колата с такава с B&O също усетих доста голяма разлика в звученето с нормална система.\nТози пост е редактиран от fatjoe; 11-08-20 в 17:35.\n11-08-20, 19:28 #2\nОтговор: Малко по добър звук за Samsung QE82Q60R\nДа разбирам не искаш да тръгваш по "наклонената плоскост" на аудио маняка (ресийвър + тонколони)?\nДругият вариант, е ако не търсиш многоканален звук: компютърни активни тонколони (2.1 или 2.0)\nНеудобството, е че при тях трябва да се включват отделно, за реазлика от саундбар-а. Който се вкл. автоматично като пуснеш телевизора.\nНо, пък за филми/музика са по добрият вариант от един саунбар.\nСаундбар с чистота и отчетливост, разделяне на музикалните инструменти, е малко вероятно да задоволи изискването.\nОтиваш в магазина и слушаш, щом си решил да е бар. С позната от теб музика на "флашка"\nЗа филми сериали субъферът си е необходимост\nОтносно избраните Sony HT-X8500, предлага псевдо многоканален звук. Ако стаята е малка и си близо до телевизора може би ще чуеш нещо от съраунда/5.1. Лисва SUB, което е огромен минус.\nSony HT-SF150: типичен бар от нисък клас, като звук Edifier S350DB 2.1 го превъзхожда в пъти.\nАко, все пак си решил да е саундбар гледай задължително да има възможност за свързване по HDMI/ARC към телевизора.\nИмат го повечето саунбар-и от среден клас нагоре.\nПример за 2.1 канален саунбар (не съм го слушал на живо но има добри отзиви за него) и тъй като телевизора е същата марка (не че е задължително):\nАко Atmos-a и многоканалния, не ти е преоритет погледни също и следните:\nТози пост е редактиран от tek; 11-08-20 в 19:49.\n11-08-20, 23:33 #3\nЗдрасти. Много благодаря за насоките. Определено не искам да тръгвам по наклона колони с ресивър. Идеята е да не ме слушат и комшиите по принцип (живея в блок, не в къща).\nхдми/арк ми се струва като най-голямото удобство.\nЗа малко по-евтина цена от 550 мога да взема Samsung HW-R650 , тъй като 550 го няма никъде от където пазарувам. ЛГ-то също доста ми харесва, поне на външен вид.\nYамахата почти си я бях поръчал, обаче честно казано се отказах заради факта, че говорителите са нагоре ако саундбара не е монтиран на стена. И не съм сигурен дали не променя ужасно много звука. Корекция, гледах 109\nТези колонки предполагам са същите, но черни? - Edifier S 351 DB\nПритеснението ми е, че гледах оплаквания в някоя от темите за лаг във звука и картината през оптичния порт. Вярно ли може да се получи?\nСтаята е около 45 квадрата. Гледам тв-то от 5 до 7 метра в зависимост от мястото за седене.\nАтмоса като цяло го харесах от другият ми телевизор, на който определено мога да усетя някакъв ефект (lg c9 Уж има вграден атмос). Предполагам на някакъв саундбар би бил и доста по-добре.\nНякакво мнение имаш ли за Samsung HW-Q60R и Samsung HW-Q70R или са повече пари на вятъра.\nТози пост е редактиран от fatjoe; 12-08-20 в 11:49.\n12-08-20, 12:32 #4\nAtmos в тези саундбари няма да направи нищо в такова голямо помещение и на такова голямо разстояние.\nГледай за нормален саундбар. Ще спестиш пари, а ако не спестиш пари, би трябвало за същите пари да получиш по-добър продукт.\n12-08-20, 12:41 #5\nНещо ме съмнява саундбар да "хвърля" на 5-7 метра - то доста букшелф колони (да не казвам повечето) ще се затруднят да докарат приличен звук на това разстояние ... поне не и без сериозно усилване.\n12-08-20, 12:44 #6\nНе само, че 5-7 метра са голямо разстояние, а и 45кв.м помещение са огромен обем, та субвуферите на саундбара ще пукат, сякаш удряш парче дебел найлон с пръчка. Няма да има никакъв ефект почти.\nПак ще е по-добре от телевизор де, най-малкото защото ще има посока на звука към слушателското място, а няма да бие в стената.\n12-08-20, 18:03 #7\nЩом стаята е 45 кв.и се гледа ТВ от далече, бих те посъветвал да не гледаш саунбар-ове ( с малките говорителчета) . Даже и Edifier-a със 8 инчов субуфер ще малее за стаята (както ти казаха вече и горе).\nЩе останеш разочарован от звука. Пък съраунд/пространствен звук да чуеше едва ли..\nАко искаш равномерен и качествен саунд, не бързай с покупката отиди тук там и послушай различни варианти.\nНапример, един модел бар, ако имаш възможност чуй след това Компютърни тонколони 2.1 или 2.0 на Edifier (ако може да ги чуеш Edifier S 351 DB), в ценовия диапазон на саундбар-а, както и един ресийвър + тонколони или стерео усилвател + тонколони.\nЗнам, че с многоканалния AVR + OT тръгваш по "наклонената плоскост" и не могат да стигнат 1500 лв. Но, има вариант и да се взимат на етапи .Първо ресийвър + два букшелфа.(рафтови тонколони) След време и другите неща от системата.\nРедакция: относно дали Edifier-a имали проблеми със звука, не мога да коментирам от първо лице.\nТози пост е редактиран от tek; 12-08-20 в 18:38.\n12-08-20, 19:23 #8\nЗа адекватен звук в това помещение са нужни предни подовостоящи колони, добър ресивер (защото трябва да се увеличава звука) и 2 субвуфера.\nfatjoe има бюджет от 600-700лв, в който не съм сигурен какво точно може да се вземе, за да има нещо задоволително. Стерео колони ще се изгубят в помещението, защото ще предположа, че 5-7 метра не е късата страна на стаята, а дългата. С тези 45кв.м ще предположа, че телевизорът и диванът не са разположени симетрично, а някъде по краищата, което прави изпълването на стаята със звук още по-трудно в този бюджет.\nНе е и казал дали изобщо има място, където да сложи усилвател с големи тонколони, защото ако няма място, саудбар е най-добрият вариант. Стерео тонколоните няма да свършат работа, защото според мен, при 5-7 метра ще се изгуби центъра на диалога, особено ако се слуша/гледа от няколко позиции, какъвто предполагам, че е случая.\nОбщо взето, каквото и да се вземе, ще бъде компромисен вариант, но ще е по-добре от телевизора.\n13-08-20, 00:25 #9\nЗдравейте и много благодаря за отговорите. Днес се позагледах в малко клипчета и от вашите мнения установих, че атмоса не ми трябва въобще.\nКато цяло стаята е квадрат, почти. http://prntscr.com/tyma0c\nАз все пак да кажа, че не желая да правя кино зала в нас или да виждам жици навсякъде. Именно това ме влече много в саундбаровете.\nТелевизорът като сила е напълно достатъчен, но не и като качество. Или пък само аз разбирам големи колони, че са за сила Силно твърдение от мен за качество, след като разбирането ми е следното: на ЛГ-то(55c9) ми звука е многократно по-добър и e почти каквото искам.\nПо принцип най-много си харесах samsung ms650, но не ми харесва цената на която го намирам или по-скоро мисля, че не си заслужава.\nХаресал съм засега Samsung HW-R650 , HW-t650 или Yamaha YAS-209 , Yamaha YAS-207. Евентуално и q60r. Всички са на една цена +-100лв като най-скъпо излиза q60-то. Гледам някой самсунги имат clear voice, което ако работи би било супер.\nРезервния вариант ми е активни колони. Като повечето модели на Edifier ми харесват , евентуално, но пак стават повечко кабели и не знам дали няма да се разминава звук картина. Пък и няма hdmi arc\nТа идеята ми е хем да взема нещо по-добро като качество от ТВ-то хем да не се изхвърлям за нещо което няма да оценя.\nОтново благодаря на всички за мненията наистина са ми полезни.\n13-08-20, 12:35 #10\nАтмос емулацията от саундбар ще е крайно неефективна в такова помещение.\nНа мястото, което е отбелязано със 7 метра, можеш да забравиш за нормален звук, ако ще и система за 10 000лв да сложиш.\nКонцентрираш се върху това, което е точно срещу телевизора.\nЧесто неправилно разбиране е, че големите тонколони се слагат, за да е по-силен звука, а това не е така. Големите тонколони се слагат, за да изпълнят по-голямо помещение по-лесно. Това, че имаш големи колони, не означава, че ще правиш кино. Означава единствено, че ще имаш по-равномерно звучене в по-голяма част от помещението. Големите колони дори могат да помогнат да слушаш по-тихо, отколкото директно от телевизора, защото не е нужно да увеличаваш, за да чуеш всички честоти равномерно.\nЗа съжаление не мога да дам мнение за саундбаровете. Без слушане е трудно. Ако можеш, отиди и чуй възможно по-голяма част от моделите в един и същи магазин. Просто ги сложи един върху друг и ги преслушай.\nС активните колони имаш 3 кабела. 1 повече, отколкото имаш при саундбар.\nЗвук и картина няма да се разминават. Имаш lipsync настройка в телевизора точно за тези случаи.\nЗа какво ти е толкова важен HDMI ARC?\n13-08-20, 15:06 #11\nЗа колонки има място. За усилвател не толкова. За суббуфер с кабел не. Arc-a ми се струва перфектен да си пускам спирам и контролирам звука от дистанционното, не мога да си представя да ползвам две дистанционни, като всъщност често ползвам само телефона.\nп.с. Сега се загледах в klipch R-51PM . Доста ми харесват на вид и доста добри ревюта има за тях Стават ли, въпреки че са ми над бюдежета и ме се виждат доста скъпи. ама знам ли.\n13-08-20, 16:06 #12\nАз имам 3 дистанционни при нормално гледане на филми/Ютуб, без да се броят двете за телевизора и ТВ приемника. :D Свиква се, щеш, не щеш...\nНе е задължително да усилваш от друго дистанционно. Според начина на свързване, телевизорът може да ти позволи да контролираш звука на колоните от дистанционното на телевизора/приложението на телефона.\nАз също чета добри ревюта за Klipsch-а.. Дали стават обаче, можеш да кажеш само ти, след като ги прослушаш някъде. Като ги чуеш, ще прецениш дали ти се дават 900лв за тях или не.\nТози пост е редактиран от w00x; 13-08-20 в 16:40.\n13-08-20, 17:19 #13\nВ допълнение от горния пост. тонколоните R-51PM са сравнително малки за помещението което ще ги използваш. Иначе са Ок. Освен ако не ги подкрепи активен субуфер.\nНаскоро един "колега" от форума си взе комплекта ОТ (които са прилични за кино аудио озвучаване):\nТОНКОЛОНИ JAMO S 809 5.0 HCS WALNUT\nИма налични и чифт подови. Но са по-малкият модел\nТОНКОЛОНИ JAMO S 807 TOWER SPEAKERS BLACK PAIR.\nТе са по-подходящи ( далеч от идеални), ако ще изграждаш кино система на 45 кв. м.\nРазбира се за тях трябва и стерео усилвател/AV ресийвър за да ги захранва.\nИма вариант само да вземеш стерео усилвател или AV ресийвър + две основни тонколони (подостоящи) и да си ги слушаш така.\nПри AV ресийвър и свързването му с HDMI/arc също има налично включване на аудио системата със вкл на ТВ.\nЖелателно е, както ти казах преслушай задължително, моделите които си набележиш (било то в различна категория ) И като си харесаш вземаш. Все пак, ти ще си ги слушаш ОТ.\nОтносно използването на едно дистанционно което замества повечето има Logitech Harmony. Но, и цената не малка.\nТози пост е редактиран от tek; 13-08-20 в 17:49.\n13-08-20, 18:18 #14\nLogitech Harmony Elite беше на много добра цена (към 230лв) Ноември миналата година. Чудех му се, но реших, че не ми се дават пари за нещо такова. А и явно има някакъв проблем с управление на Плейстейшън.\nТази година ако излезе пак на добра цена може да дръпна спусъка и да се обзаведа.\n13-08-20, 18:43 #15\nПич, вземай два комплекта Edifier 2730+ https://www.aliexpress.com/i/3260136...06114-_d8hhW12\nТози пост е редактиран от npu3paka77; 13-08-20 в 19:09.\nКак се вади звук от Samsung smart tv през Samsung home cinema 7.1 през HDMA.\nОт Тодор Джондров във форум Аудиотехника\nПоследно: 13-04-19, 00:10\nКой е по-добър Samsung QE49Q7F или Sony KD-49XE9005\nОт freedom във форум Телевизори\nПоследно: 30-11-17, 12:53\nПрепоръка относно система за по добър звук на Philips 37 PFL 5405\nОт LEGAL във форум Системи за домашно кино, плеъри и HTPC\nПоследно: 15-02-15, 10:16\nВъншни колони за по-добър звук от LCD телевизор?\nОт Yas във форум Тонколони\nПоследно: 23-01-13, 13:02


Лоша новина сполетяха Кичка Бодурова на 6-ти юли, не е на себе си – FAKTORBG.EU\nEстрадната прима Кичка Бодурова остана с провалени планове и неприятно чувство след като е свалена от самолета за България. Причината е удължаването на епидемиологичната обстановка в САЩ, разказа самата певица в отговор на въпроса на почитатели за предстоящите концерти през лятото, писа Телеграф.\n„Получих много съобщения и имейли с въпроса дали ще се видим това лято . Скъпи мои приятели и фенове, имах билет, който бе канселиран поради това, че много аеролинии не работят с пълен капацитет, няколко неуспешни резервации след това. Ваксинирах се най- вече за да дойда в България и се видим. Но за съжаление извънредното положение у нас се удължи до края на юли и с право. Пък и как да дойда, да имам концерти без да мога да ви прегърна, дори да се докоснем-не мога да си го представя.\nСамо се пазете и бъдете здрави. И аз обещавам същото. Надявам се, че всеки от вас е осъзнал колко хора загубиха битката с този проклет вирус и че не е просто грип. Загубих близки , други минаха през много мъки, докато отново повярват в живота. Мъчно ми е, много ми е мъчно. Но ние си доказахме, че нито времето, нито разстоянието може да ни раздели. Аз съм сигурна, че следващото лято ще бъде много щастливо за нас-защото отново ще бъдем заедно.


За да направим така, че да променим визията си и да изглеждаме малко по различни, нека си направим стилни къдрици.\nРолките са един от най-старите приспособления за придаването на особена форма на косата, а именно къдрици. Съществуват огромно множество различни ролки, които се отличават по материал и големина, начин на закрепване и още няколко нюанса.\nТака, например, електро-ролките, които сами се нагряват, стига да се включат в източник на електричество.\nПри навиването на косата с ролки няма нищо кой знае колко сложно. Трудности с това изпитват, които за първи път се сблъскват с използването на ролките.\nНавикът за навиването за кичурите се придобива бързо, ако го практикувате редовно. А и нищо не пречи да пробвате, защото са доста по-безопасни от машата.\nНакъдряне с фуркети\nВ зависимост от начина на закрепване на главата, ролките са такива с ластик и фуркети. Фуркетите са по-стария и по-разпространен начина, и за това ще го разгледаме първо.\nЗа начало, косата трябва да е леко влажна, ако краищата са започнали за изсъхват, намокрете ги леко. Отделете не много голям кичур коса, изпънете го, като го разрешете и поставяте ролката в самия му край. Навивайте като опъвате и с ръце разпределяте косата равномерно по ширината на ролката. Когато е добре навита, ролката трябва да се закрепи в основата на главата, като стои стегнато и не се отпуска за минути.\nКогато косата е навита, вземете фуркета, и го промушете напречно, така, че да захване здраво ролката. Така можете да сте сигурни, че поставения под наклон фуркет ще придържа ролката и няма да отпусне навитата коса, което да развали къдриците й.\nНакъдряне с ролки на ластик\nВсъщност, процесът на усукване на косата и при тези ролки, не се различава от описания по-горе. Разликата е единствено при начина на закрепването. След като сте навили кичура коса, опънете ластика, закрепен в единия край на ролката и го захванете в другия.\nИ след известно време (няколко часа) имате къдрава коса.


Любопитно03 септември 2021\nМного повече са нещата, които ни обединяват, отколкото тези, които ни разделят. Това е посланието зад проекта „Човешката библиотека“, рожба на Рони Абъргел, брат му Дани и приятелите им Асма Муна и Кристофер Ериксен. Тази алтруистична идея започва живота си като събитие на фестивала Roskilde в Дания през 2000 г. Първоначално намерението е да се насърчи диалогът между хора от различни среди, етноси и начин на живот и да им се помогне да разпознаят общото в техните истории, а не това, което ги отличава, разказва писателят Робърт Брайт в huffingtonpost.co.uk. 17 години по-късно има „книги“ и „библиотеки“ в 84 държави. Във Великобритания за първи път ценните неформални срещи се случват в Норич.\nКакво е „Човешката библиотека"\nХората доброволно стават „книги“ и се отдават „под наем" на „читатели“, които седят с тях лице в лице и са свободни да им задават всякакви въпроси за живота им. Така че ако някой бездомник или бежанец предложи да стане „книга“ в библиотеката, читателят може да го попита какво е да си такъв, без да се прилагат обичайните социални забрани. Едно нещо, което никога няма да ви бъде казано, е да си гледате работата.\nКакво научих там\nОткрих за какво става дума в The Library Club в лондонския Ковънт Гардън. Събитието започна с филма на Heineken Worlds Apart - социален експеримент, в който непознати, разделени по своите убеждения, се събират, за да видят дали могат да преодолеят различията си.\n„Това, което искахме да разберем във филма - казва Ник Касби, представител на Heineken - е, че когато намерите общ език, когато намерите нещо, което ви свързва, вие се отваряте. Дори хора с изключително различен произход могат да открият, че имат нещо, което повече ги обединява, отколкото ги разделя."\nСлед филма разгледах „книгите", които се предлагаха за прочит - човек с детска церебрална парализа, пансексуална, лесбийка, източноевропейска имигрантка, екстремен модификатор на тялото... Списъкът е дълъг. Казаха ми: „Това надхвърля социалните норми. Но не се срамувайте. Тези хора доброволно ще отговорят на вашите въпроси и са нетърпеливи да разкажат своя опит."\nПървата ми книга е Тери, мъж на около 30 години, който страда от параноична шизофрения. Малко е сюрреалистично да седнете с напълно непознат и да започнете да му задавате директни въпроси за личния му живот (дори за журналист, свикнал да води интервюта).\nНо Тери е напълно безразличен към персоната ми и отговаря честно и изчерпателно. Състоянието му започнало да се проявява, когато бил на 19 години, до тогава бил весел човек, спортен тип личност. Той ставал все по-параноичен и подозрителен към хората, вярвайки, че те могат да чуят мислите му.\nПодобно на многото с диагноза параноична шизофрения, той не представлява опасност за никого, освен за себе си. Проблемите му се задълбочават и на 20 години той прави опит за самоубийство. „Надявам се, че „Човешката библиотека" предизвиква стигмата - казва той. - Помагам на други хора с шизофрения и трябва да разберете, че стереотипът, свързан с това състояние, засилва стигмата. И когато хората с шизофрения се сблъскат с този стереотип - че те са изродите на обществото - това може да има негативен ефект върху състоянието им. Те ще се почувстват изгнаници в този свят."\nСледващата ми книга е Адмир - ром, номадска етническа група, която сега се среща в цяла Европа и която все още е обект на огромни предразсъдъци не само във Великобритания. „Чували ли сте в медиите някакви положителни истории за ромите?“ - пита той. Мъча се да се сетя безуспешно. „Ако просто прочетете негативните неща, не можете да видите човека“ - продължава той.\nАдмир живее в Копенхаген и е част от „Човешката библиотека" от десет години. Той ми казва, че ромите са тръгнали по света от Северна Индия, че техният език е разделен на десетки диалекти, които отразяват тяхната миграция в Европа и Северна Африка, че те могат да бъдат мюсюлмани, християни, евреи или дори да запазят индуистките си вярвания.\nАдмир насърчава другите датски роми да заявяват себе си по-убедително, да разказват и да се гордеят със своята история и традиции. „В Дания има около 15 000 роми, но може би само 100 от тях са готови да кажат, че са роми пред други хора - казва той. - Цаката му е да бъдеш отворен, не се страхувай."\nКогато си тръгнах от „Човешката библиотека“, бях вдъхновен от емоция, която в момента е дефицит по земята - оптимизъм.\nВъв време, когато сме свидетели на разпадане и разделение, когато голяма част от медиите безотговорно използват реториката „с нас или против нас“ пред сложни социални въпроси, а интернет изостря тези проблеми с ехокамери, фалшиви новини и тролене, „Човешката библиотека" е навременна и необходима проверка на реалността.\nТози проект на практика ни показва, че ако полагаме усилия да изслушваме и разбираме хората, бързо започваме да виждаме отвъд нашия собствен свят. Виждаме, че ни обединяват много повече обстоятелства, отколкото че сме просто хора. Това е истина, стара колкото света. „Човешката библиотека" ни го напомня отново и отново.


Бюджетът на ОСП трябва да се съкрати, след като Великобритания излезе от ЕС - Agro-CONSULTANT.net\nБюджетът на ОСП трябва да се съкрати, след като Великобритания излезе от ЕС\nПубликувана на Вторник, 19 Юни 2018 08:17\nАктуални агро новини.Бюджетът на ОСП трябва да се съкрати, след като Великобритания излезе от ЕС.\nБюджетът на Общата селскостопанска политика трябва да се съкрати, след като Великобритания излезе от Европейския съюз. За това настоява холандският министър на земеделието Карола Шаутен в писмо до Втората камара на парламента в Хага.\nСпоред Шаутен средствата от Брюксел трябва да са насочени не толкова към подкрепата на доходите на фермерите, колкото към теми като иновации, устойчиво производство на храни и опазване на околната среда. В писмото си министърът подчертава, че финансирането на новите приоритети и на последствията от Брекзит не изисква по-големи вноски от страна на отделните държави в Европейския съюз. Предложенията на Европейската комисия за новата многогодишна финансова рамка от 2021 до 2027 година предвиждат обаче вноските на Холандия да се покачат от сегашните 8,3 милиарда на 10 милиарда евро.\nКарола Шаутен е и против изравняването на директните плащания във всички държави. Този подход на подкрепа на доходите трябва да се замени с нови цели, а националните правителства трябва да получат повече самостоятелност при определяне на изплащаните субсидии. Една от най-важните задачи при реформата на Общата селскостопанска политика е намаляването на бюрокрацията, изтъква Шаутен в писмото.\nХоландското министерство на земеделието ще изготви до средата на юли своята оценка за предложените от Брюксел промени в ОСП. За Страната на лалетата се предвижда съкращения на субсидиите от 4 ,8 на 4,4 милиарда евро.\nTags: Бюджетът на ОСП трябва да се съкрати , след като Великобритания излезе от ЕС


Автор Тема: Обявяване на независимостта на България, 22.09.1908 г. (Прочетена 6463 пъти)\n« -: Април 25, 2007, 17:36:34 »\nНезависимостта на България е провъзгласена на 22 септември 1908 г. и е призната от Османската империя и Великите сили през пролетта на 1909 г. Берлинският договор от 1878 г. определя Княжество България като васално на Османската империя, което затормозява стопанското развитие на страната и ограничава възможностите й в международните отношения. Затова след постигането на Съединението на Източна Румелия с Княжество България усилията на българския политически елит се насочват към обявяване на независимост. Благоприятни условия за това настъпват през септември 1908 г. Тогава вниманието на Великите сили е насочено към френско-германския спор за Мароко, а Австро-Унгария се готви да анексира Босна и Херцеговина. В същото време в Истабул младотурците извършват преврат, а по жп-линията Одрин-Белово избухва стачка. Българското правителство използва момента, конфискува жп-линията и обявява независимост на 22 септември. На следващия ден Австро-Унгария анексира Босна и Херцеговина. На заплахите с война от страна на Османската империя, България отговаря с военна мобилизация и същевременно декларира готовност за мирно уреждане. Тъй като Берлинският договор е двойно нарушен (от София и от Виена), а Великите сили не са готови за мащабна война, усилията се насочват към дипломатическо признаване на българската независимост. С решаващата помощ на Русия са уредени политическите и финансовите аспекти и през март 1909 г. европейските правителства признават независимостта. България става царство и пълноправен участник в международните отношения. Създадени са предпоставки за освобождаване на последните останали под османска власт български земи в Тракия и Македония.\nВолята за независимост - модерната черта на българската следосвобожденска идентичност\n94 години от обявяването на Независимостта на България (22.09.1908 г.)\nОбявяването на Независимостта на България на 22 септември 1908 г. е сред забележителните събития в новата българска история. Постепенно преодоляло еуфорията от Освобождението, в началото на ХХ в. българското общество поема с бързи стъпки по пътя на Модерността. Този път е свързан с важният акт на Независимостта - вратата, през която България преминава, за да се нареди сред останалите равноправни страни в европейския свят. България и българите издържат с отличие важния изпит на Историята, чийто поуки трябва да помним и днес, когато отново търсим своето място в духовното и политическо пространство на Стария континент. Нека се върнем към събитията, които са вълнували сърцата и умовете на нашите предци в онези паметни мигове.\nОбявяването на Независимостта формално започва с младотурската революция от юли 1908 г. Промените в Османската империя стават повод за катаклизми в съществуващите политически отношения в Европа. Става ясно, че установеното на Берлинския конгрес статукво подлежи на неизбежна промяна, част от която се явява и актът на прокламиране Независимостта на българското княжество. Каква, накратко, е неговата предистория?\nВ историографията се спори чия е инициативата за обявяването на Независимостта. Малцина знаят, че дипломатическият представител на България в Цариград Иван Гешов пръв предлага решителни действия за скъсване отношенията на зависимост и постигане на бленуваното национално обединение. Удобен повод за стъпки в тази посока е фактът, че Гешов не е поканен на приема по случай рождения ден на турския султан (30 август 1908 г.). Основен аргумент на турската страна е, че той не е представител на суверенна държава, макар че от десет години български дипломат редовно присъствал на приемите на султана. Реакцията на нашето външно министерство е мигновена и Гешов е отзован от Цариград. Усещайки надигащите се настроения сред българския политически елит, руската дипломация съветва българите да изчакат "Австрия да започне първа", т.е. с очаквания анекс на Босна и Херцеговина тя първа да наруши Берлинския договор.\nЕдно събитие катализира действията на българите. Става дума за стачката на служителите от Източните железници, които формално са собственост на германски и австрийски капиталисти. За обслужването на участъка, намиращ се на наша територия, са ангажирани представители на българската администрация. Стига се до там обаче, че железниците попадат изцяло под български контрол и са обявени за български държавни железници. Великите сили протестират, но безрезултатно. Княз Фердинанд не одобрява деянието, а отговорността за него изцяло се поема от правителството, начело с Ал. Малинов. Това е първата стъпка, с която България открито декларира пред Европа желанието си за суверенитет.\nНа 20 септември Австро-Унгария обявява намерението си да анексира Босна и Херцеговина на 23 септември. След поверителен разговор между Фердинанд и министър-председателя Малинов се взема решение тържествения акт на обявяване на Независимостта да изпревари това събитие и да бъде на 22 септември във Велико Търново.\nНезависимостта е прокламирана в тържествена обстановка в Иван-Асеневата черква "Св. Четиридесет мъченици" и на старопрестолния Царевец. Важният държавен акт се отбелязва с многохилядни митинги в цялата страна. В шифрована телеграма до Фердинанд относно настроенията в столицата неговият личен секретар Чапрашиков пише: "Ентусиазмът в целия град е неописуем. Всички улици и площади задръстени от тълпи народ, който взаимно се поздравява с "честито Царство" и вика "ура"… Всички магазини са окичени със знамена. Никога столицата не е бивала в такъв възторг."\nВ манифест към българския народ, прочетен по повод обявяването на Независимостта, се изтъква вярата, че "този акт ще намери одобрението на великите сили", а отношенията с Османската империя, охладени в резултат на премахването на формалния васалитет, ще бъдат издигнати на по-високо равнище и ще придобият приятелски характер".\nТака 30 години след Берлинския конгрес България логично заема полагащото й се място сред независимите държави в Европа. Въпреки че тя вече е постигнала своята политическа и икономическа свобода, с това смайващо действие е завършен дългият процес на възраждане на българската държава. С този акт е показано на света, че нито унизителните клаузи на Берлинския договор, нито чуждите интереси са в състояние да подтиснат стремежа на един народ към независимост. Всеки българин с чувство на гордост трябва да запечата в съзнанието си тази дата, защото както Съединението, така и провъзгласяването на независимото Царство България, според думите на тогавашния министър-председател Александър Малинов, е "дело, чисто българско, продиктувано само от български чувства и български интереси".\nЗА НЕЗАВИСИМОСТТА, ЦЕНАТА И ПАМЕТТА НИ…\nПри честване на поредната годишнина от обявяването на независимостта на България е необходимо да изясним няколко важни и съществени факта, пропускани от вниманието на пишещите съзнателно или не.\nПърво, проблемът за независимостта на страната е пряко обвързан с Берлинския договор от 1 юли 1878 година, и по-точно с неговото нарушаване. Опити за обявяване на независимост са правени още при управлението на Константин Стоилов (1897 год.), но едва десет години по-късно, на Хагската конференция за мир (15 юни-18 октомври 1907 год.), когато Турция енергично протестира срещу желанието на България да се представи като суверенна държава, за родния политически елит става ясно, че унизителните клаузи на васалитета трябва да бъдат премахнати.\nБлагоприятният конюнктурен повод се появява през лятото на 1908 година с избухването на младо-турската революция (11 юли) и възстановяването на Конституцията на Османската империя от 1876 година (23 юли). Инициативата за форсиране обявяването на независимостта принадлежи на премиера демократ Александър Малинов, който сондира становището на монарха чрез серия от разговори между 23 и 26 август.\nКъм благоприятните обстоятелства добавяме дипломатическият скандал с българския агент в Цариград Иван Ст. Гешов на 30 август, когато не е поканен на приема от турския външен министър Тефик паша, с цел да подчертае васалния му статут, както и с избухналата на 5 септември стачка на Източната жп линия в Турция, която се пренася и върху частта й на българска територия. В тези напрегнати дни е от значение подкрепата за родната кауза от поне една от Великите сили. Фердинанд я получава във Виена на 11 септември. Следва изборът от правителството на подходящия момент за обявяване акта пред българското общество с цел спечелване на максимална популярност и одобрение. В този аспект случилото се в Търново на 22 септември 1908 година е ритуално-спектакловият финал на един етап от борбата за признаване на българската независимост. В целия ритуал на 22 септември и особено при прочитане на манифеста от монарха в църквата "Св. 40 мъченици", завършващ с възгласа "Да живее свободна и независима България! Да живее българският народ!" има много показна пищност, но и връзка с традицията, с историческото ни минало, с уважение към чувствата на сънародниците, зад които се крие трудът и опитът на плеяда дипломати и политици, борили се още дълго и упорито, докато на 6 април 1909 год. "прогласената във Велико Търново независимост е получила най-после одобрението и признанието на Великите сили и нашите съседи" (Ал. Малинов).\nВторо, с обявяване на независимостта е свързан още един акт, пренебрегван от изследвачите. Оказва се, че в новата ни история Фердинанд е единственият владетел, не само избран за такъв от Велико народно събрание (Третото, на 25 юни 1887 год.) в Търново, но и провъзгласен за цар в старата българска столица на 22 септември 1908 год. в унисон с изискванията на Търновската конституция и заветите на Учредителното народно събрание. Това говори за уважение и придържане към изискванията на родовата памет. Само военно-временните условия на 3 октомври 1918 год. спасяват простъпката на сина му Борис III да не бъде коронясан в Търново, както повеляват изискванията, а набързо в София и не пред Велико народно събрание, което да узакони прерогативите му след абдикацията на неговия баща.\nТрето, както всеки трус в нашата история, и обявяването на независимостта ни е свързано с компромиси, които се заплащат с определена цена. В своите мемоари и премиерът Малинов, и финансовият министър Иван Салабашев засягат този деликатен и щекотлив проблем, занимавал управляващите демократи от 1 октомври 1908 год. до 6 април 1909 год. Става дума за откупуване на турския дълг към Русия, останал от времето на Освободителната война, както и на Източните железници у нас - тегоби, прехвърлени върху българската хазна. Подробност е, че сумата за откупа от 82 млн. лева, одобрена на око и с лека ръка от търговския министър Андрей Ляпчев с цел спечелване на руските симпатии, е оспорена от министъра на финансите Салабашев, изчислил, че обезщетението, което България трябва да плати за железниците и независимостта е 50 310 334 лева (!).\nВъпреки съпротивата му, единственото, което постига след преговорите с руските външен и финансов министри Изволски и Коковцев, е разсрочване на плащането на заема от наша страна към Русия от 82 млн. лева за 75-77 години при 4.75% лихва. А за да бъде обвързването с "освободителката" ни пълно, се предлага да подпишем нова военна конвенция, с която се поставяме под руска егида. Поводът е посещението на Малинов, Фердинанд и външния министър Стефан Паприков в Петербург от 10 до 19 февруари 1910 год., а примамката - Велика България, по-голяма и от Сан-Стефанска. Царят обаче усеща капана и отлага сключването на спогодбата, както и на политическата конвенция във варианта й от 20 март с.г., а на 13 юни 1909 год. е подписано и споразумението с дружеството, експлоатиращо Източните железници у нас за обезщетение от 2 111 978,55 лева, с 6-месечен срок на изплащане.\nЧетвърто, не е лошо да се замислим върху още един болезнен проблем. Докато България е васална на Турция (независимо от неудобствата и ограниченията), тя преживява стопански и културен подем. Националните катастрофи ще я преследват една след друга (независимо дали покровителят се казва Русия или Германия) скоро след обявяване на нейната независимост. И тъй като в обществено-политическата действителност няма нищо случайно, си струва да дискутираме върху незрелия и непрецизен подход на нашите управници, защитавали или не националните ни интереси, пренебрегвайки или недооценявайки фактора "съседи" и могъщи държави, доминиращи при определяне насоките на голямата европейска и световна политика.\nНезависимостта ни е следствие, а не символ на държавното начало.\nАкад. Илчо Димитров\nСанстефанският мирен договор, увенчал войната на Русия за българското освобождение с възстановяването на държавата ни, е подписан на 3 март (19 февруари) 1878 г. Само три месеца по-късно този благороден исторически акт бе заместен от Берлинския договор (1/13 юли), израз на великодържавния егоизъм, на който и до днес е жертва европейският югоизток. С него бе потвърдено създаването на самостоятелно и трибутарно българско княжество под васалната зависимост на султана. Впрочем с такава зависимост бе придружено началото на самостоятелния живот и на други балкански народи. Васалното княжество не е пълноправен субект на международното право. То плаща годишен трибут на Високота порта, участва в погасяването на дълговете й и т.н. Най-тежко бе разпокъсването на националното единство: княжеството бе ограничено до Северна България и Софийско, а Южна България бе превърната в автономна област в рамките на империята, македонските българи бяха върнати под османско владичество.\nСтремежът на младата държава е да превърне зависимостта от Високата порта във формалност, утвърждавайки де факто самостоятелния си характер. Васалната зависимост не се и споменава в Търновската конституция. Източна Румелия не допуска турски гарнизони на територията си, а още първите избори утвръждават чисто българския й характер. Княжеството навлиза в международните отношения: акредитира и приема дипломатически представителства, сключва споразумения и договори, участва в европейски конференции.\nГолямата цел е освобождението и обединението на всички българи в единна национална държава. Първият успех, оказал се и най-големият, е Съединението на Източна Румелия с княжеството, дело на самия народ. Признато от княза и правителството, то е защитено от българската войска и е международно признато благодарение на умелото държавно ръководство и на младата дипломация. На дневен ред е следващият етап - освобождението на българите под чужда власт.\nНито демонстрираната добра воля от българската държава към турската, нито реформите, нито революционната борба (Илинденското въстание) постигат голямата цел.\nОстава последното средство - войната.\nВ продължение на 3 десетилетия след Освобождението отхвърлянето на васалитета\_пълната независимост, не се смята за актуално. Но към края на първото десетилетие на ХХ в. се очертават благоприятни условия за извоюване на независимостта като старт към активизиране на националната политика. България се очертава като най-бързо проспериращата балканска държава, а васалитетът е напълно фиктивен. Нужно е само да се поставят действията й в синхрон с разнопосочните цели на великите сили.\nВ началото на 1908 г. в София идва на власт Демократическата партия. Тя се ползва с репутация на русофилска и ориентирана към Антантата: англо-френско-руския блок. Княз Фердинанд е свързан с антиподния блок - германо-австро-унгарския. Така и от двете страни може да се разчита ако не на подкрепа, то поне на равнодушие.\nПрез лятото на 1908 г. избухна младотурската революция. Султанът бе заставен да възстанови конституцията от 1876 г. Младотурското правителство обяви всички поданици на империята за единна отоманска нация, отричайки правото им на самостоятелно развитие. Заплаха надвисна не само над българите в империята, но и върху фактическия суверенитет на княжеството. Основанието за ново, след Съединението, нарушение на Берлинския договор, бе налице.\nВ края на август 1908 г. Иван Ст. Гешов, дипломатическият агент в Цариград, не е допуснат на празненството по случай рождения ден на султана. Обяснението е, че е представител на васална, а не независима държава.\nГешов апелира в София да се използва\nслучаят за провъзгласяване на независимостта. Министър-председателят Александър Малинов споделя с княза същото мнение. Гешов е отзован. Назрява разривът. В Цариград преобладава германско влияние. Англия се надява да го преодолее с доброжелателство към младотурците. Австро-Унгария готви анексията на окупираната през 1878 г. турска провинция Босна и Херцеговина. Тя поощрява българските намерения, за да улесни собствените си. Русия, съчувстваща на България, се опасява да не би обявяването на независимостта да се окаже изгодно за съперника й на Балканите. Външният министър Изволски съветва да се изчака анексията, така че Австро-Унгария първа да наруши Берлинския договор. На 2 септември той и австрийският му колега Ерентал се споразумяват в полза на анексията, след която България да обяви независимост, срещу свободното преминаване на руски кораби през Проливите.\nКак България да превъзмогне противоречията между великите сили даже вътре във формираните военнополитически групировки?\nНа 6 септември избухва стачка в Източните железници, формално принадлежащи на империята, а всъщност собственост на компанията за построяването и експлоатацията им. Властите се възползват от стачката, за да турят ръка върху железниците на територията на страната. Фердинанд е на почивка в имението си в Унгария. Външният министър му пише: независимостта е назряла;\nда се пристъпи към действия!\nТук вече е и Малинов. Той споделя същото мнение. Князът изглежда е съгласен, ала сред среща с император Франц Йосиф в Будапеща (10 септември) се колебае. От София Малинов го известява за решението на Министерския съвет: независимостта да се провъзгласи на 21 септември в Търново. Фердинанд постига отлагане с един ден.\nМеждувременно Австро-Унгария уведомява силите, че на 24 септември ще обяви анексията. Преди или след анексията да се провъзгласи независимостта - по това умува правителството. Решението е: ако е по-рано, не ще се тълкува като съгласувана с Виена. Двете правителства се споразумяват в този смисъл. Изволски остава на мнението да се изчака анексията.\nНа 22 септември (5 октомври) в църквата "Св. Четиридесет мъченици" в Търново Фердинанд, в присъствието на министрите, прочита прокламация за провъзгласяване на независимостта. България става царство, а той самият е вече цар на българите! Мнозинството от народа ликува. Големи надежди се пораждат сред поробените българи. Актът на 22 септември не само установява равноправно положение на държавата в международния живот и повдига достойнството на народа, но и стимулира националното самочувствие пред наближаващите битки за национално обединение.\nСамо след два дни, на 24 септември, Австро-Унгария анексира Босна и Херцеговина - важен подстъп към настъплението й на Балканите, което ще се окаже фатално за бъдещето й. Шест години по-късно в Сараево, босненската столица, сръбският студент Гаврило Принцип ще застреля престолонаследника Франц Фердинанд - повод за Първата световна война, в чийто край ще рухне Хабсбургската империя.\nДвете събития предизвикват балканска криза\n(1908 - 1909 г.) като доминиращ елемент в международните отношения, когато съперничествата между Антантата и Централния съюз се изострят, за да се стигне до разрешение във всеобща война.\nМладотурците, естествено, са най-засегнати, като гневът им е насочен повече към дързостта на България, отколкото към наглостта на Австро-Унгария (с нея Турция ще е в една коалиция през световната война). Но нямат намерение да прибягват към крайни мерки, съзнавайки слабостта си, а и неизбежността на останалото. Затуй полагат усилия да изтъргуват независимостта срещу най-висока парична цена.\nАнглия не се е отчаяла да ги отклони от прогерманския курс, след като дълго е бдяла над агонията на "болния човек". Според нея изходът е само в споразумение между силите, подписали Берлинския договор със съгласието на самата Турция.\nРусия, предварително споразумяла се с Виена за анексията, е докачена от българското правителство, което не се е вслушало в съвета за обявяване на независимостта след анексията - в това вижда съгласуваност с Австро-Унгария, подриващо позициите му в България. Германия обещава да признае независимостта при условие, че се обезщети компанията за Източните железници. Подобно е становището и на Австро-Унгария. За двете империи\nпроблемът е преди всичко финансов,\nне политически. И другояче не би могло да е, след като независимостта е пряко свързана с анексията.\nПрез октомври в Цариград се провеждат турско-български преговори. Претенциите на Високата порта за 650 млн. златни франка и териториални отстъпки в Източните Родопи (!) са придружени със заплаха за мобилизация. Реакцията на София е, че турската мобилизация ще бъде последвана от българска. Правителството е съгласно на обезщетение от 82 млн. зл. фр.\nПреговорите се затягат. Англия, Франция, Германия и Италия обещават, че при споразумение с Турция независимостта ще бъде призната. Русия предлага да поеме обезщетенията на Турция срещу неизплатената й контрибуция за Освободителната война. Англия и Франция приемат предложението. И българското правителство с признателност го приема. В началото на февруари 1909 г. Фердинанд е посрещнат в Санкт Петербург с почести, дължими на независим владетел.\nНа 3 март е подписан руско-турски протокол: финансовите въпроси между България и Турция се уреждат с турски дълг към Русия от военните контрибуции.\nОт 6 април е руско-българският протокол, с който България признава, че дължи на Русия 82 млн. зл. фр., платими в срок от 75 години. Това е изключително ценен принос към българските усилия за признаване на независимостта, когато западните сили подкрепят турските претенции за откуп. След Октомврийската революция съветското правителство опрощава остатъка от българския дълг.\nНа 9 април е подписан и българо-турски протокол, с който България приема руско-турския, Турция се отказва от всякакви материални претенции към България и признава независимостта й. Урежда се и откупването на линиите на Източните железници на българска територия (310 км). С телеграма до Фердинанд император Николай II признава независимостта. Следват признания от останалите велики сили. Три десетилетия след Освобождението е извоювана и формално независимостта на българската държава. Тя става равноправен член на европейското семейство.\nИмаше предложения да се обяви Денят на независимостта за национален празник на мястото на 3 март с аргумента, че и в други страни този ден е национален празник. Но там независимостта символизира държавното начало, докато у нас е негово следствие. Без 3 март не биха били възможни нито 6-и, нито 22 септември, защото тогава започва самостоятелният живот на българската държава.\n« Последна редакция: Септември 22, 2013, 07:08:56 от Hatshepsut »\n« Отговор #1 -: Септември 22, 2007, 17:34:24 »\n99 години от обявяването на независимостта на България\nРуско-турската война от 1877-78 година донася дългоочакваното от българския народ Освобождение от петвековната османска власт. Окончателният статут на новата българска държава обаче е определен от Берлинския конгрес на Великите сили, който разпокъсва земите на българите. В Северна България е сформирано васалното на Турция Княжество България, на юг от Стара планина – автономната област Източна Румелия, а обширни части от населените с българи земи в Тракия и Македония са оставени под пряката власт на султана. Така борбата за национално обединение и независимост се превръща в основна цел на младата българска държава през първите десетилетия на съществуването й. Съединението на Княжество България и Източна Румелия на 6 септември 1885 г. е първата стъпка в тази посока. Следващата, а именно обявяването на пълна независимост от Османската империя, трябва да изчака до 1908 г.\nКои са обществените сили и интереси, които подтикват българското правителство за втори път да дръзне да наруши установеното от Великите сили положение на българската държава? На първо място това са най-широките слоеве на обществото. Нека не забравяме, че обявяването на независимостта на България е естественият завършек на борбата на много поколения българи за придобиване на своя държава. Стремежът към национална независимост, който до Освобождението е присъщ на най-будната част от народа, на просветените и прогресивни негови представители, след въвеждането на всеобщото и безплатно начално образование след 1878 г. достига до съзнанието на всеки гражданин. Още от първия ден на училищната скамейка всеки българин е възпитан с мисълта за националната независимост като висша ценност. Идеите на водачите на българската революция - Левски, Каравелов, Ботев, вече са се превърнали в държавна идеология, а образите им се намират във всяка класна стая. Така че 30 години след Руско-турската освободителна война мнозинството от народа е готово да се обедини около делото на независимостта, дори с цената на трудности.\nИма и други важни мотиви за нейното обявяване. Васалната зависимост на България от Османската империя практически слабо ограничава политическата й самостоятелност, но има икономически последици, които далеч не са само на думи. Става въпрос за неравноправните икономически договори на Турция с европейските сили, които ограничават правото й да налага високи мита на вносните промишлени стоки. Тези договорености се разпростират и върху васалното Българско княжество. Същевременно в началото на XX век страната преживява бурно развитие на промишлеността и все по-влиятелните индустриалци в България настояват за премахването на неравностойното положение и за държавна протекция на промишленото производство като в другите европейски страни.\nНека не забравяме и друг един фактор. В началото на XX век в България войската става все по-силен елемент в политическия живот. Отделят се значителни средства за организацията и въоръжението на войската, която се превръща в символ на държавността и в извор на национално самочувствие, но и все по-настойчиво изисква място при вземането на политически решения. Не на последно място е и обстоятелството, че голяма част от кадровите военни, както и от политиците, идват от среди в останалите под османска власт български земи в Македония и Тракия и тласкат политиката на държавата към разрешаването на проблема за националното обединение радикално, с военни средства. За това обаче е необходим държавен суверенитет.\nИ накрая идва монархът – Фердинанд, със сигурност най-честолюбивият владетел в новата българска история. Той мечтае да използва избора си на българския трон, за да придобие равностойно място сред коронованите си европейски роднини. Тази амбиция ще струва по-късно скъпо на българския народ, но в този момент, през 1908 г., тя съвпада с желанията на всички слоеве на обществото – патриотичното мнозинство, младия промишлен капитал, останалите под османска власт българи и войската.\nВ каква обстановка България се решава да провъзгласи своята независимост?\nПроблемите са много. На първо място това е суверенитетът на Османската империя, която е засегната от действията на българското правителство и съществуват опасения, че ще защити правата си със сила. Това е едновременно най-сериозната, но и най-малко вероятната опасност. България вече от 30 години е извън реалната власт на империята, непрекъснато разтърсвана от вътрешни борби, които правителството е безсилно да овладее. Повече въпросителни предизвиква позицията на Великите сили, които формално още защитават статуквото, установено от Виенския конгрес през XIX век. Но и за тях рамката на Виенския конгрес вече е куха черупка, оформят се основните оси на бъдещите военни съюзи, които ще се противопоставят шест години по-късно в кошмарен конфликт - Първата световна война. Надвисналата война в Европа носи със себе си прагматизъм, който обезсмисля теоретичните права на империите. Немаловажна е и ролята на общественото мнение в европейските страни, което прави трудно за правителствата им да отстояват интересите на Османската империя, възприемана като чужда на европейската цивилизация сила.\nОсобено активна роля за обявяването на независимостта изиграва българското правителство начело с Александър Малинов, който след преврата в Турция през юли 1908 Александър Малиновзапочва да убеждава княз Фердинанд, че е настъпил удобният момент. Същевременно българските представители във Виена и Петербург сондират заинтересованите Велики сили. В хода на дипломатическото лавиране връх вземат привържениците на решителните действия и на 22 септември в старата столица Търново с тържествена церемония в историческата средновековна църква “Св. четиридесет мъченици” е провъзгласена независимостта на България. Мястото е избрано специално, за да се подчертае приемствеността със средновековната българска държава, а княз Фердинанд приема титлата “цар на българите”. Новината е приета с възторг от българите в страната, а също и в останалите под османска власт Македония и Южна Тракия, които с надежда виждат в това действие стъпка към обединението на всички български земи.\nКато цяло очакванията, че провъзгласяването на независимостта няма да срещне организиран отпор, се сбъдват. На следния ден след българската независимост Австро-Унгария, вероятно координирано с България, анексира Босна и Херцеговина, а на по-следния Гърция присъединява Крит. Статуквото е непоправимо нарушено и въпреки формалния протест на Високата Порта започват преговори за узаконяване на положението. Разногласията между България и Турция скоро остават предимно финансови, а именно компенсирането на загубите от все още изплащания данък за Източна Румелия и от завземането на железопътните линии в областта. В крайна сметка спорът е уреден с посредничеството на Русия, която се съгласява да компенсира Турция с опрощаване на нейния дълг. Така през пролетта на 1909 г. всички Велики сили признават независимостта на Българското царство. България се нарежда като равноправна държава сред суверенните европейски страни. Провъзгласяването на независимостта бележи връхната точка на един непрестанен политически, икономически и културен напредък в продължение на 30 години след Освобождението. Делото за създаването на независима българска държава най-накрая е завършено окончателно и през следващите неспокойни години България ще употреби независимостта си във войни за национално обединение, в които колелото на историята ще се завърти, а възходящото развитие на страната ще бъде пречупено.\nПетър Къдрев http://www.bnr.bg\n« Последна редакция: Септември 22, 2014, 07:04:42 от Hatshepsut »\n« Отговор #2 -: Септември 22, 2009, 15:04:05 »\nНезависимостта на България е провъзгласена с Манифест на 22 септември (5 октомври нов стил) 1908 г. в църквата “Св. Четиридесет мъченици” в старопрестолния град Търново. Независимото Българско царство е признато от Великите сили през пролетта на 1909 г. От Освобождението до независимостта на България, държавата е трибутарно княжество. Берлинският договор от 1878 г. определя Княжество България като васално на Османската империя, което затормозява стопанското развитие на страната и ограничава възможностите ѝ в международните отношения. Мирните споразумения задължават българското княжество да се съобразява с режима на капитулациите наложени от Великите сили на Османската империя, който налага преференциален внос на европейските промишлени стоки и обрича развитието на българското вътрешно производство. Затова след постигането на Съединението на Източна Румелия с Княжество България усилията на българския политически елит се насочват към обявяване на независимост. Благоприятни условия за това настъпват през септември 1908 г. Тогава вниманието на Великите сили е насочено към френско-германския спор за Мароко, а Австро-Унгария се готви да анексира Босна и Херцеговина. В същото време в Истанбул младотурците извършват преврат, а по жп-линията Одрин-Белово избухва стачка. Правителството наАлександър Малинов използва момента, конфискува жп-линията и на 22 септември 1908 в църквата “Св. Четиридесет мъченици” в Търново със специален манифест е провъзгласена независимост на България, а княз Фердинанд I приема титлата цар на българите. Учредява се възпоменателен медал по този повод. На следващия ден Австро-Унгария анексира Босна и Херцеговина.\nНа заплахите с война от страна на Османската империя, България отговаря с военна мобилизация и същевременно декларира готовност за мирно уреждане. Тъй като Берлинският договор е двойно нарушен (от София и от Виена), а Великите сили не са готови за мащабна война, усилията се насочват към дипломатическо признаване на българската независимост. С помощта на Русия е постигнато споразумение по възникналите тежки финансови проблеми.\nТурция, а след нея и Великите сили признават независимостта на България през месец април 1909 г. С провъзгласяването независимостта на България се издига международният авторитет на страната и тя се превръща в равноправна на другите европейски държави. България става царство и пълноправен участник в международните отношения, княз Фердинанд приема титлата цар на България. Създадени са предпоставки за освобождаване на последните останали под османска власт български земи в Тракия и Македония.\nЧестит празник българи! Помнете, че нашата независимост зависи преди всичко от самите нас!\n« Отговор #3 -: Септември 22, 2009, 15:05:34 »\n« Отговор #4 -: Септември 22, 2009, 15:11:39 »\nЧестит празник на всички българи\n« Отговор #5 -: Септември 22, 2009, 16:59:25 »\nЦитат на: Nordwave в Септември 22, 2009, 15:04:05\nТова е за урок на всички русофили като опълченеца. Всъщност България е заплатила признаването на независимостта си на руските блядове!\n« Последна редакция: Септември 22, 2011, 07:19:05 от Hatshepsut »\n« Отговор #6 -: Септември 22, 2009, 17:00:52 »\nЦитат на: Генерал Колев в Септември 22, 2009, 16:59:25\nВсъшност точно обратното, Русия плаща на Турция.\n« Последна редакция: Септември 22, 2011, 07:19:45 от Hatshepsut »\n« Отговор #7 -: Септември 22, 2009, 17:05:17 »\nАбе русофилчета бледи, блядовете опрощават на турците, но си ги взимат от нас!\n« Отговор #8 -: Септември 22, 2009, 17:28:06 »\nЦитат на: Генерал Колев в Септември 22, 2009, 17:05:17\nГенерале, не се хаби ;-) Те момчетата са на принципа "Мразим да мислим!" :-D\n« Отговор #9 -: Септември 22, 2009, 17:35:50 »\nНЕ само това ами 1878г. при уж "Освобождаването", сме задължени да заплатим\n11 млн. рубли или стойността им в злато на Русия! :@\nНие сме си платили за всичко... а не че някакви "братя славяни" от милосърдие дошли\nда ни освобождават от турците....за да могат след това те пък да ни владеят!\nРадвайте се че не граничим с Русия!\n« Отговор #10 -: Септември 22, 2009, 18:06:46 »\nЦитат на: FELDMARSCHALL в Септември 22, 2009, 17:35:50\nПлюс това Русия започва кампания за завладяването на Босфора и Дарданелите и за изпълнението й е трябвало да преминат през България. Естествено хитро се възползват от това, че побеждавайки турците тук те ни освобождават и започват приказките за "славянско братство", за това как са дошли специално заради нас...а всъщност са започнали една малоумна и некадърно водена кампания, която се сгромолясва с гръм и трясък, така както всяка вечер се сгромолясват пияните руски войнции и офицери. Русофилията е душевна болест и отрова, която трябва да се изкорени. НЯМА БРАТСКИ НАРОДИ! ИМА САМО ЕДИН ДОСТОЕН НАРОД ДА УВАЖАВАШ И ТОВА Е ТВОЯ СОБСТВЕН. НЕ МРАЗИ, НО И НЕ ОБИЧАЙ НИКОЙ ДРУГ НАРОД, ОСВЕН ТВОЯ СОБСТВЕН е казал великия философ Ницше!\n« Отговор #11 -: Септември 22, 2009, 18:08:26 »\n22 септември 1908 година е топъл есенен ден, понеделник. В старата столица Велико Търново, в историческата църква “Свети Четиридесет мъченици” княз Фердинанд прочита пред министрите манифеста за обявяване на независимостта на България: “…Въодушевен от това свято дело и за да отговоря на държавните нужди и народното желание, с благословението на Всевишния, провъзгласявам съединената на 6 септември 1885 година България за Независимо Българско царство и заедно с народа Си дълбоко вярваме, че този ни акт ще намери одобрението на Великите сили и съчувствието на целия просветен свят. Да живее свободна и независима България! Да живее българският народ! „\n22 септември 1908 година беше финалният акт от драмата на нашата национална революция, чрез който България завинаги застана в семейството на историческите нации в Европа. Кои са историческите предпоставки, за да бъдат добре разбрани значението и перспективите на този ден? Отговорът ще научите от проф. Андрей Пантев (снимката е предоставена от вестник “Дневник”) – един от най-популярните български историци. На този ден ние сме длъжни да признаем, че заветът на дейците на българското националноосвободително движение, на строителите на съвременна България, на онези, които дръзнаха да подготвят и да реализират българската независимост, е свързан с търсенето на повече политическа воля за съхраняване и развиване на българската държавност. Не само като знак на признателност към миналите поколения, но и като готовност да градим собственото си бъдеще, бъдещето на нашите наследници. Трябва да си дадем сметка, че българската кауза е успявала тогава, когато политиците са действали като истински национални лидери и когато са загърбвали своите дребни партийни сметки, своите лични или групови пристрастия.\n22 септември 1908 - независима България22 септември 1908 – независима България\nГраницата между зависимостта и независимостта на българския политик търсят депутатите Веселин Методиев, Георги Близнашки, Борислав Ралчев и д-р Михаил Михайлов.\n22 септември е празник на Демократическата партия. На този ден трябва да си припомним думите на Александър Малинов, министър-председател по време на обявяването на българската независимост. „На България – казва той – се пада да води българска политика“. От председателя на партията Александър Праматарски (снимката е предоставена от вестник “Дневник”) ще научите за основателите и следовниците, за техните идеи и принципи, които са останали неподвластни на времето.\nС обявяването на своята Независимост България влезе в голямото европейско семейство – един процес, който започва през 1908 година и приключи с приемането ни за пълноправен член на Европейския съюз. Българската независимост в глобализиращия се свят коментира Антоанета Приматарова – програмен директор на Центъра за либерални стратегии. Тя беше зам. -министър на външните работи, посланик към Европейските общности и зам. -главен преговарящ по присъединяването ни към Европейския съюз.\nВ празничния ден в “Студио политика” търсим още един поглед към независимостта и зависимостта – тази на твореца. За творческата си свобода и трудностите по пътя към личната си независимост споделя Яна Добрева – журналист по образование и драматург по призвание. През 1999 година е носител на\nнационалната награда на името на Гео Милев за принос в развитието на българската култура, а още през 1995 г. френското национално радио и издателство “Медиан” я отличават в международен конкурс за най-добра драматургия. Пиесата на Яна Добрева “Пясъчен пъзел” е номинирана за конкурса на Британския съвет, при това – под патронажа на самия Харолд Пинтър.\nЩе научите как опазва своята независимост и защо обича своята зависимост режисьорът Иглика Трифонова (снимката е предоставена от вестник “Дневник”). Тя е автор на филма “Писмо до Америка”, който бе избран да представлява България на 73-те номинации на Американската филмова академия в категорията за най-добър чуждоезичен филм. “Писмо до Америка“ – носител на много престижни български и международни награди, е просълзил много наши сънародници по света.\n« Отговор #12 -: Септември 22, 2010, 20:33:02 »\nНа 22 септември 1908 г. във Велико Търново княз Фердинанд обявява независимостта на България. С този акт на практика се отхвърлят последните васални връзки с Османската империя. Княжество България става независима държава начело с коронования цар Фердинанд. Високата порта, а след това и Великите сили признават официално българската независимост. Обявен за официален празник с решение на Народното събрание от 10 септември 1998 г.\nДълго време значимостта на това събитие от новата история не се оценява, но на тази дата през 1908 г. България - една от най-старите държави в Европа, отново се появява на картата на Европа след петвековно османско владичество.\nУсловията за обявяването на Независимостта на младата българска държава в началото на ХХ век били изключително благоприятни: през лятото на 1908 г. младотурска революция в Османската империя завършва с успех за реформистите. Австро-Унгария - една от Великите сили, наложили Берлинският договор, се готвела да анексира двете от провинциите на империята - Босна и Херцеговина - т.е. да го наруши. Затова и българският княз Фердинанд се обърнал директно към император Франц-Йозеф (срещат във Виена) да съгласуват действията си.\nМеждувременно българските власти завземат източните железници в Южна България и това поражда “известни“ икономически противоречия между Австро-Унгария и страната ни. Дори за кратко стресва Фердинанд, който се уплашва да обяви независимостта. Но правителството вече било е решило това да стане на 22 септември 1908 г. в църквата “Св. 40 мъченици” в старата българска столица Велико Търново – символичен акт на продължение на Второто българско царство.\nАвстро-Унгария обявява анексията на Босна и Херцеговина на 20 септември. Два дни по-късно в църквата “Св. 40 мъченици” княз Фердинанд прочита манифеста за обявяването на независимостта и се отслужва молебен за благоденствието на българската държава. След това министър-председателят Александър Малинов прочита отново манифеста на историческия хълм Царевец пред събралото се хилядно множество.\nВасалното княжество започва да се нарича царство България, а българският владетел вече се титулувал - цар.\nДеликатната ситуация, която настъпва след нарушаването на Берлинския договор e успешно разрешена. Първо била спечелена Британската империя, която поставя условието - да започнат преговори между българското правителство и Високата порта. Преговорите започват веднага и българската делегация е водена от Андрей Ляпчев. По време на тях Високата порта иска България да плаща голям данък. Александър Малинов заявява, че независимост не се откупува, дори се стига се до частична мобилизация на българската армия.\n« Последна редакция: Септември 22, 2018, 06:12:45 от Hatshepsut »\n« Отговор #13 -: Септември 22, 2010, 20:54:41 »\nОбикновена дата от календара. За някои. Но всеки истински българин трябва да отбележи тази дата със златни цифри! На този ден преди 102 години княз Фердинанд обяви независимостта на България! Тогава стана това за което са проливали кръвта си стотици хиляди българи през петте века турска власт. На този ден завърши войната за освобождение на България започната от Русия през 1877г, преминала през Плевен, Шипка, Стара Загора, Сан Стефано, Берлинския конгрес, Съединението, Сливница,… Българите показаха на света, че са сила! Те се опълчиха на Великите сили и отмениха решението на Берлинския конгрес, поставящ ни във васално положение на Султана! Нашите деди и прадеди бяха достойни БЪЛГАРИ! За тази Независима България те проливаха кръвта си през Балканската, междусъюзническата, Първата и Втората световни войни! Поклон, че я запазиха независима!!! БЪЛГАРИЯ! Нашата Родина! Преминала през изпитанията на времето и оцеляла! Българинът не е губил битка! Политиците ни са губили войни! Дори сега, когато живеем в мирно време, политиците губят Войната за България! Българските интереси се продават на чужди фирми! Българи стават турци без капка кръв да се пролее! Турци завладяват българска земя с пари, безкръвно! И нашите политици подкрепят членството на Анадола в Европейския съюз! Не осъзнават ли, че ислямизират България и Европа? Осъзнават, но финансовите интереси са над патриотизма им! Братя и сестри, нека си подадем ръка в името на Свободна Независима БЪЛГАРИЯ!!! Запомнете, че независимо от своите управници нашата Родина е велика! Човек има една майка и една Родина! За Родината, за майките ни, за децата ни, ДА СИ ПОДАДЕМ РЪКА! ЧЕСТИТ ПРАЗНИК! ДА ЖИВЕЕ БЪЛГАРИЯ!!!\n« Отговор #14 -: Септември 22, 2010, 20:55:12 »\nСтраницата е създадена за 0.292 секунди с 50 запитвания.


Това лято в Испания се пие синьо вино - Хапване и пийване - Peika.bg\nНов, интересен продукт навлиза този летен сезон в Испания – синьо вино.\nИз баровете в Испания това лято на мода е синьото. Млад екип от винени ентусиасти творят история с ексцентричната си идея – да произвеждат синьо вино.\nПроизводителите на Gik разказват, че процесът на създаване на вино не включва изкуствени овкусители и оцветители. Най-напред виното се произвежда по стандартната технология. След това наситеносиният цвят се получава чрез добавяне на антиоциацин – естествен пигмент, който се съдържа в ципата на гроздето, и индиго – естествен оцветител, който се добива от вид тропическо растение.\nШестимата млади испанци, които стоят зад идеята, никога досега не са се занимавали с винопроизводство. Те нямат претенции цветът да променя вкуса на напитката. За тях това е начин да покажеш, че си различен, новатор, смел авантюрист, който не се страхува от непознатото.\nБутилка от синьото вино струва около 10 евро.\nНа въпроса „Защо решихте да правите синьо вино“ авторите на идеята отговарят „Защо не?“.


Пътят към детската градина в с. Бистрица се оказа предизвикателство за майките | Радио Астра Плюс\nПътят към детската градина в с. Бистрица се оказа предизвикателство за майките\n28 януари, 2021 / Автор Астра плюс\n28 януари, 2021 / Автор Астра плюс /НОВО\nЗаледяване в района на детската градина в село Бистрица затрудни майки, сблъскали се с проблема сутринта, когато тръгнали с децата си към забавачката. На улицата при детската градина не е опесъчено, пързаля се и сутринта щяхме да се изпотрепем, оплака се млада жена в социалните мрежи в Дупница.\nКирил Огненски бе категоричен, че в района е било почистено. „Още вчера рано сутринта бе почистено. В 5 часа бях по улиците. Днес към 8, 30 часа минах лично с джипа. Изпратен е сигнал и до директорката на детската градина, тя ми се обади и отидох на място. Чисто е. В района съм оставил и няколко купчинки с пясък, ако поднесе някой, да го ползва. Обадих се и в общината и към 9 часа дойдоха от фирмата. Оплакването е от една майка, а там са 90. Ядосвам се, защото правим всичко възможно да поддържаме улиците чисти. Тук и в момента вали. Зима е все пак. Вероятно колата на тази жена е поднесла. Има неподготвени хора за зимата. Там има и друга улица, която не е толкова стръмна и по-лесно се шофира. Там имаше паркирана кола. Помолих шофьора лично да я премести, за да не пречи”, каза Огненски.\n„Спокойно е, няма проблем със снега. Пътищата и улиците са проходими. Дежурната кола е обиколила и там, където има нужда, е обработено със сол. За момента няма и сигнали, с изключение на този в Бистрица и колегите ще отидат”, обясни Светослав Чушев.


Детска тротинетка триколка: Магазин за Скутери и тротинетки\nДетска тротинетка триколка в онлайн магазин за Скутери и тротинетки на ниски цени и на едро\nДетска тротинетка триколка\nОписание на продукта "Детска тротинетка триколка":\nТротинетката е пластмасова!\nЗа нея доставката се заплаща 8лв.!\nСкутерът със PVC гуми с кошница, музика и странични светлини,\nбез спирачка, предназначен за деца от 3 до 6 години.\nМаксимално натоварване на скутера: до 24 кг..\nПредлага се - зелен електрик цвят.\nНалична и метална тротинетка на цена 46лв..\n- Височина: 62 см..\n- Дължина: 63 см..\nДетска тротинетка триколка на едро: За покупка на едро, свържете се с МагазинВелосипеди.com от тук.\nЛинк към продукта: https://магазинвелосипеди.com/detska-trotinetka-trikolka-p-171.html\nПотребителски мнения за Детска тротинетка триколка\nТърсене в сайта за: Скутери тротинетка тротинетки триколка Детска\nОще снимки на Детска тротинетка триколка\nПродукта е добавен в онлайн магазин магазинвелосипеди.com на вторник 25 декември, 2007.\nМнения и Ревюта за Детска тротинетка триколка


Избор на най-добрата тренировка във фитнес за отслабване - 9Coach\nИзбор на най-добрата тренировка във фитнес за отслабване\nОт Треньор на отбор | преди 3 години\nПреди да ви дадем слабите на някои от най-добрите тренировки във фитнес за отслабване, трябва да ви кажем нещо важно. Готов?\nКлючът към успешното сваляне на килограми е да се направи многократни промени: във вашата тренировка, диета и начин на живот.\nБез да променяте диетата си или връзката си с храната, тренировките само ще ви помогнат да поддържате тегло, докато изграждате мускули.\n„Комбинацията от диета и физически упражнения е най-добра на всеки етап от отслабването“, обясни диетологът и сертифициран специалист по сила и кондиция Алберт Матени пред Women’s Health .\n„Упражненията трябва да са комбинация от силови тренировки и сърдечно-съдови тренировки, а не само кардио“, добави той. „И двата режима на упражнения изгарят калории и от своя страна водят до това, че натрупаните мазнини се използват като източник на енергия.“\nФу. Сега, след като отстранихме това предупреждение, нека се движим! Ето най-добрите тренировки във фитнес за да ви помогнем в пътуването ви за отслабване:\n1. Интервално обучение\nИнтервалното обучение е всеки вид упражнения, които съчетават по-дълги периоди на упорита работа с по-кратки периоди на почивка. Помислете за смесване на спринтове с кратки периоди на джогинг или определена HIIT (интервална тренировка с висока интензивност) като Tabata.\nТова е една от най-добрите тренировки във фитнес за отслабване, защото кара сърцето ви да се изпомпва, но дава време и на тялото ви да се възстанови. И през тези периоди на възстановяване с по-ниска енергия, тялото ви ще продължи да изгаря калории.\nНие също обичаме интервалите, защото те могат да бъдат модифицирани, за да ви посрещнат точно там, където се намирате във вашето фитнес пътуване. За повече идеи за интервални тренировки вижте Greatist .\nЩо се отнася до тренировките за отслабване, бягането получава лош рап. Но наистина зависи от това как тичате.\nБягането на дълги разстояния ви помага да изградите издръжливост, но не е задължително да изгаряте мазнини или да изграждате мускули толкова ефективно, колкото другите тренировки.\nВключването на интервали за спринт и джогинг във вашата рутинна тренировка, от друга страна, може да бъде ефективен начин за максимизиране на ползите от бягането и HIIT.\nИнтервалите и други предизвикателства също ще попречат на тялото ви да удари плато за отслабване, казва здравният репортер Джени Шугър.\n„[Включете] интервали на скоростта, хълмове, дълги и къси бягания“, предлага Захар, „и бягайте на различни повърхности и на нови места, за да поддържате мускулите си в предположение и непрекъснато укрепване.“\nХоп в басейна, за да изгорите някои основни калории. Плувните обиколки не само ще ви помогнат да изгорите мазнините, но и ще изградите много чиста мускулатура и ще подобрите метаболизма си, всичко това в една кратка тренировка.\nАко сте нов в басейна обаче, е лесно да се обезсърчите. Не забравяйте да го улесните и да работите стратегически, казва Джоел Шинофийлд, главен треньор по плуване във Вашингтон и Университета Лий в САЩ\n„Ключът към ефективната рутинна процедура по плуване е разделянето й на по-къси сегменти, смесването на различни интервали от работа и почивка и използването на различни удари, тренировки и интензивност“, каза Шинофийлд пред Женското здраве. по-добра тренировка. "\nПлувните обиколки също са перфектна опция за упражнения за всеки, който има затруднения с упражнения с голямо въздействие, като бягане. Въпреки че може да е предизвикателство за белите дробове и горната част на тялото, плуването все още е лесно за ставите.\nЗа повече предложения вижте това ръководство за плуване за отслабване в Health .\nКогато хората мислят за най-добрите тренировки във фитнес за отслабване, те често мислят първо за изгаряне на калории - не за тонизиране на мускулите. Но всъщност трябва да изграждате мускули, докато отслабвате, казва сертифицираният специалист по кондициониране на сила Ноам Тамир.\n„Аеробните упражнения всъщност са най-ефективни при отслабване, но не са най-добри при изгарянето на мазнини и увеличаването на чистата маса“, обяснява Тамир от Self .\nАко прекарвате по-голямата част от тренировките си, опитвайки се да изгорите калории на бягащата пътека, може да губите мускулна маса заедно с проливането на килограми - което е лошо за цялостното ви здраве и физическа форма. Противодействайте загубата на мускули, като добавите за няколко дни вдигане на тежести във фитнеса.\nНово в тренировките с тежести? Помислете да направите поне два от дните с тежести във фитнеса или да включите кръгови тренировки (силова тренировка, която ви дава кардио ползи) един до два дни в седмицата, за да видите резултатите.\nНе само, че боксът е невероятна кардио тренировка, но също така ви помага да премахнете разочарованията от работната си седмица (или вашата диета!) По здравословен начин.\nКакво прави бокса толкова ефективен и защо е една от най-добрите тренировки във фитнес за отслабване? Според сертифицирания личен треньор Адам Розанте „Боксът всъщност е друга форма на интервални тренировки.“\nВ допълнение към изгарянето на основни калории от удряне на торбичка или спаринг с партньор, вие също развивате мускулите на ръката и сърцевината, за да поддържате форма и стройност.\nИскате ли да опитате? Women’s Health & Fitness има няколко начина на бокс за начинаещи, които можете да вземете със себе си на ринга.\n6. Кръгова тренировка\nКомбинирайте тренировките с тежести и кардиото в една от най-добрите тренировки във фитнес за отслабване с кръгови тренировки - които по същество се движат бързо между кратките силови упражнения.\nДопълнителен бонус? Никога няма да ви омръзне.\nНезависимо дали комбинирате силовата си верига с кратки кардио интервали или просто се придържате към тренировъчен план, тренировките с кръгове ви дават тонове предимства, които помагат при отслабване, казва фитнес експертът Лиз Непорент.\n„Цялостната верига изгаря 30 процента повече калории (около девет на минута!) От типичната тренировка с тежести и предлага повече кардио ползи“, пише Непорент от Fitness .\nИзпробвайте тази програма за кръгови тренировки за начинаещи от Shape .\nВземете резултати с този 12-седмичен план за тренировка за отслабване за мъже\nХапчета за отслабване на 18 години (Топ продукти) Планове за тренировки за отслабване\nРазмери на дрехите при отслабване (килограми, тренировка, бягане, купуване) - Диета и отслабване - Тегло\nGlucophage Xr за отслабване Отзиви Отслабване Най-добрият стабилизатор на настроението за отслабване Slcrb\nКлиника за управление на теглото UI Health\nТънък, Vitalbiome; XFactor Plus Smore бюлетини\nЗдравословна салата от риба тон (с добавени зеленчуци) - Естественият хранител\nКак Kirstie Alley загуби 50 килограма! Е! На линия\nМоже ли вашите хормони да повлияят отслабването интегративно; Функционална медицина Минеаполис\nИстината за ушната кал - Неограничен живот\nКратка история на храните за домашни любимци, патогенните организми на безпокойство и потенциалното укритие\nИнтересни хранителни факти Как планетите влияят на нашите вкусови и хранителни навици\nЗащо трябва да помислите за приемането на мултивитамини и минерални добавки Health24\nКрайната функционална програма за тренировка за фитнес Muscle; Фитнес\nДетските педиатри с наднормено тегло в офисите на Tampa Bay в Хилсбъро, Паско и Пинелас\nКак да добавите вкус, без да добавяте сол, захар или мазнина\nЛечение на колит, причини, видове, симптоми и диета\nСок от магданоз за отслабване Рецепта - Kowsisfoodbook Лесно готвене, зеленчуци, не зеленчуци,\nРесторант за барбекю и душа храна в Санкт Петербург дава безплатни ястия на местните деца\n3 най-добри йога асани за изгаряне на мазнини - Healthifyme Blog\nQsymia устни отзиви и оценки на потребителите Ефективност, лесна употреба и удовлетворение\nЗдравословна веганска супа от див ориз Bree; s Вегански живот


Звукът в Линукс\nАвтор Тема: Звукът в Линукс (Прочетена 20175 пъти)\nRe: Звукът в Линукс\n« Отговор #45 -: Apr 15, 2017, 11:59 »\nОбщо взето принципа е да няма паралелни стени и прави ъгли за да не се образуват акустични резонанси.\nсега изниква резонният въпрос, защо не правят колоните масово сферични, след като е толкова по-добре?\n« Последна редакция: Apr 15, 2017, 12:01 от lunarvalley »\n« Отговор #46 -: Apr 15, 2017, 12:04 »\nЦитат на: lunarvalley в Apr 15, 2017, 11:59\nМоже би щото е грозно и неудобно. Но може например сферата да е затворена в куб. Но пък ще стане и по-скъпо.\nСега като погледнах имам включени едни компютърни колонки (Genius) - от тези плюнките за 20лв. И те въпреки, че са плюнки, сега чак забелязвам, че имат леко трапецовидна форма. Сигурно не е случайно. Колегата твърди, че свирят много хубаво за компютърни плюнки.\nАма да най-малкото което може да се направи е поне 4 от околните стени да не са паралелни. Представяте ли си какво би станало ако се появи някой як механичен резонанс - както е малка и от пласмаса ще пищи като за умряло и може да тръгне да се разхожда по масата.\n« Последна редакция: Apr 15, 2017, 14:46 от Naka »\n« Отговор #47 -: Apr 15, 2017, 19:02 »\nмен ми беше ясно че по-добре да е сферично, т.е. те хората са го установили епирично отдавна и повечето катедрали и опери е чак не цяла сфера то полусфера отвътре, (инак отвън както дойде - най-често квадрат или правоъгълник)\nосвен това е ясно че всичко зависи от качествата на тонрежисьора (пак емпирично - лошо няма)\nсамо не мога да разбера като е така и при положение че имаме такива ценни кадри, защо аджеба няма един български филм озвучен като хората, вече спрях да ги гледам само заради гадното озвучаване\nМатематиката добре описва нещата като цяло - но за звука всичко зависи от обстановката т.е. общата математика не помага или сега се сещам цитат от любим фантастичен роман (не помня кой точно) където компътъра познавал 40-50% прогнозата на времето на непозната планета докато старшината (или метеоролога) само като излезе и подуши въздуха (след прекарани бая г. там) и познавал 60-80% в прогнозите си\n« Отговор #48 -: Apr 16, 2017, 23:59 »\nТо тепърва ще дописвам явно, филтрите задължително 12db/oct, обаче ВЛД 40 иска 18db/oct -тоест 3 ти ред....\n!!!! Обаче не се занимавай с глупости, че такиви гафове може да направиш-ти да не си разработчик в завод, дето има и апаратура-да провериш какво си сгафил?- Търчи до Благоевград, да ти дадат филтрите за говорителите, или уговори да ти ги пратят по Еконт барабар с говорителите! Не си губи времето с глупости. Хората топлата вода са я измислили, имаше и магазини, дето продаваха техни филтри, ама това си го уточни, и не се занимавай с математика, дето хората са направили нещата като хората.\nИ тоя вариант с пресечена пирамида (Трапецоид) отпада, защото няма къде да закрепиш големия басак.\nоня триъгълният вариант е много добър, но трябват филтри, които да обхванат и нискочестотният усилвател, да подтиснат подема на не най-ниските баси, и така да спечелиш от мощност на усилвателя, пък и оползотворяваш ъглите на помещението, и облагородяваш пространството.\nСфера щот питате се прави трудно, но не невъзможоно, тоя кадър с питането за това го "видях" - не вярвате ли?\nтрябва много голяма надувна топка с размера вътрешния размер на сферата-ами едно време имаше такива голями топки за плаж....\nмажете топката с дърводелско лепило- Ракор се казва, дърводелците говорят, че като залепят две дъски странично, и тръгнат да чупят дъската-тя се чупи не там, където е слепена, и после облицоване с парцали, бинт, каквото дойде, после, като позасъхне пак лепило, парцали на ленти, като оставите неголям отвор около там, където надувате.\nтака няколко пъти, после си купувате някъв найлон за парник-щото е дебел-да може да събирате талашита, и трошите тарашит, и мажете сферата, поръсвате с талашит, съхне, пак мажете, ръсите с талашит\nпосле същия номер с лентите плат...докато поне един сантиметър стане, и после спадате топката, и я измъквате, и продължавате, плат-лепило-талашит, докато стане 2.5-3 сантиметра.\nможе и от дърводелската промишленост да вземете няколко чувала едри трици-най добре\nПравите пръстен за басака от талашит, закрепвате басака на него, изрязвате със зеге разбира се подходящия отвор във сферата, кабел през сферата, лепило, режете парчета каменна вата, и лепите отвътре, после автомобилното кече до запълване, лепите с епоксидна смола пръстена с басака.\nОбаче най-добре пръстен от талашит-малко по широк-мажете със силикон, малко да стегне, и -отгоре басака, после отгоре силикон-отгоре вече втори пръстен от шперплат, между двата пръстена отстрани профили от талашит залепени с епоксидна смола, а там където се опират в говорителя отстрани по периферията корк. Като трябва да се сменя говорителя-просто се режат странично профилите, и се разлепя силиконът. Така се избягват гадните винтове, и акустичните проблеми.\nПравите от дърво триножник да е красиво, шик и акустично, като на края от двете страни на пръчките закрепвате накрайници от дебел корк, дето ще се крепи сферата, и опира в земята, обаче на земята плоскост от талашит, парчета корк, плоскост талашит, крачета от корк-стъпващи на земята.\nнамирате най-дебелата замба, да направите кръгчета много от корк, или от фурнир, с които облепяте сферата, мажете с масло за дърво на BONA, или в краен случай със зехтин няколко пъти и става страшен дизайн.\nДругият вариант за крепеж-дюбел за бойлер на тавана, въже-дупка в сферата-малка окръжност отвътре със заоблени ръбове-няколко възела по ми харесва, за фиксиране в пространството-странични обтяжки.\nМного футуристичен дизайн става, но за дълбок хол.....\nако има средночестотен говорител-в малка сфера, висяща от тавана, или от въжето, през пръчка, и обтяжка на пръчката, да я хоризонтира-става много кокетно...\nи за високочестотния говорител нещо такова.....\nтия две-три сфери на канал-съгласете се, че ще хармонизират много обстановката в интериора-ще стане нещо като стерео планетариум....\nза малките Сфери има едни магазини за шаблони за ръчна работа за украшения-там има в големи количества разни огледални, там цветни кръгчета...и т. н...\nи като праснете още две Сфери за задължитилното за мен псевдостерео, или съраунд в срещуположните два ъгъла....\n« Последна редакция: Apr 17, 2017, 10:12 от ЗевсБг »\n« Отговор #49 -: Apr 17, 2017, 07:28 »\nЦитат на: remotexx в Apr 15, 2017, 19:02\n"Игрите на Вор"\n« Отговор #50 -: Apr 17, 2017, 08:13 »\nВсичко това е много далече от добрия звук!\nИма си специализирани форуми, където нещата са доста обсъждани.\n« Отговор #51 -: Apr 17, 2017, 10:19 »\nВсичките тези форуми в България са много зле, обикалял съм ги много пъти, и нивото им е безнадеждно ниско от някакви хора, които се прехласват от скъпа техника дето толкова пари са дали, без това-някога поялник да са хващали в ръцете си, камо ли да изпитват коя лампа, или транзистор свирят по добре, тоест много посредствено ниво на интелигентност. А има толкова книги и списания издадени в България на български и руски....ама няма кой да чете, нито кой да мисли. Има хора, които поназнайват по нещо, и са в правилната посока, но как ще разбере човек, кой е на прав път, без той самият да е на него, цялостният поглед липсва, поради неосведоменост. Не знаят основни понятия от електроника, акустика и т. н....\nИма форуми по света и блогове....хората имат материали, лаборатории....ама трябва да знае човек какво търси, иначе ще се удави в океана изписани страници. Така с форумите не става, много шум безкраен.....\n« Последна редакция: Apr 17, 2017, 10:50 от ЗевсБг »\n« Отговор #52 -: Apr 17, 2017, 12:00 »\nСпокойно, не съм тръгнал да си правя колони. Едно време като тинейджър се бях запалил да правя но нищо не разбирах. Сега като вдявам обаче ме мързи. Няма угодия ей...\nНо иначе темата е изключително полезна.\nМен ме интересува и един друг проблем - нелинеините изкривявания на говорителите (THD) и на тонколоните. Това е нещо което яко се премълчава.\nНапример за лампите вече установихме, че мекият им звук се дължи на ниските THD.\nно преди да чуеш звука, той минава и през говорителя. За говорителите споменават числа от порядъка на 0.5% THD. А трябва да падне до 0.05% - 0.005%\nНо това типичното 0.5% е много, същото като при обикновенните консумарторски\n« Последна редакция: Apr 17, 2017, 12:07 от Naka »\n« Отговор #53 -: Apr 17, 2017, 12:18 »\nЦитат на: lunarvalley в Apr 14, 2017, 10:53\nе, то все някъде трябва да направиш компромис. Аз нямам знанията да се занимавам да си правя колони. А най-вече: нямам желание. Имам колони, които са от магазина, сравнително хубави, но не са 'професионален клас' (каквото и да значи).\nАпропо, Зевсе, от купешките кои колони би препоръчал?\nБългарски, Български, и пак Български от времето на комунизма-затворен обем, високочестотен ВЛД 40, нискочестотен-с 23 сантима диаметър, преработваш акустично кутията отвътре-както съм описал. И цената не е без значение, като отношение цена/качество. В магазините както писах не стават.\n« Последна редакция: Apr 17, 2017, 12:34 от ЗевсБг »\n« Отговор #54 -: Apr 17, 2017, 12:26 »\nЦитат на: Naka в Apr 17, 2017, 12:00\nЕдин басов Hi-Fi говорител внася 30 % нелинейни изкривявания-това се приема за нормално. Човешкото ухо, обаче е така устроено, че слабо чува изкривяванията на ниски честоти. От тук нататък може да бъдат намалени с подходящи усилвателни схемни решеня, модел на озвучителното тяло и т.н....\nКато толкова те мързи-поне отвори колонките си там, и ги напълни с памук, или вата-раздипляш ги, и след това лекичко ги натъпкваш, и ще бъдеш ужасен от подобрението-и продължавай да празнуваш, сега, ако и това те мързи... .\n« Последна редакция: Apr 17, 2017, 12:36 от ЗевсБг »\n« Отговор #55 -: Apr 17, 2017, 12:40 »\nТе фабрично са пълни с една бяла вата. Много прилича на тази дето я ползват в спалното бельо.\nЕдинственото което мога да направя е да сменя предният черен плат, че старата ми котка ги изпокъса... Реши там да си остри ноктите.\n« Последна редакция: Apr 17, 2017, 12:46 от Naka »\n« Отговор #56 -: Apr 17, 2017, 12:52 »\nОбикновенно има вата, колкото да не е без хич, много често пък нищо няма...\n« Отговор #57 -: Apr 17, 2017, 17:01 »\nЦитат на: Naka в Apr 17, 2017, 12:40\nИзчакай да умре. Иначе ефекта ще е същия, няма спасение като си заплюе къде да ги остри.\n« Отговор #58 -: Apr 17, 2017, 22:44 »\nЗевсе, по въпроса за аудиофорумите и хората в тях. Аз съм един от активните участници и предлагам да сложим нещата на масата - каня те на аудиосесия в къщи да чуеш плеър (с дистанционно, 4 аналогови и 8 цифрови входа, Raspberry PI 3 и Volumio 2, с един тъп DAC PCM5102), усилвател (скромни лампови 4 вата на канал), колони (само 2 и с по само един говорител) и RIAA предусилвател (пак с едни непретенциозни лампи), всичките направени от мен (с поялник!). Може и други желаещи да дойдат, но повече от 5-6 човека няма да се сместят в зоната на най-добрия звук. Така, че ако сме повече ще трябва да се редуваме.\nНосете си любимите дискове и плочи.\nПосле, ако искаш, ще ни покажеш и доказателствата на твоята теза. Особено ще ми е приятно да чуя българските говорители в сфери.\n« Последна редакция: Apr 17, 2017, 22:55 от sstefanov »\n« Отговор #59 -: Apr 18, 2017, 16:13 »\nа пиене, може ли?\nСъздадена за 0.176 сек с 15 заявки.


Целулит : Готварски, кулинарни рецепти\nПричините са заседнал начин на живот и нездравословно хранене. Това води до промяна на състоянието в определените хормонални зони в женския организъм, където се натрупват подкожни мазнини и се задържа лимфна течност.\nКак се третира?\nСамо с един метод не може да се постигне почти никакъв ефект. Антицелулитната програма трябва да съчетае няколко направления. На първо място е необходимо задължително да се спазва някакъв хранителен режим, да се спортува поне два пъти седмично или да се правят разходки по минимум 20 минути на ден и, да се направи програма в козметичен салон, водена от специалист. Би било чудесно ако всичко това е съпътствано с третиране на кожата с качествени продукти у дома.\nПоддържане на килограмите\nСлед като се приключи с антицелулитните процедури, е много важно да се задържат килограмите за дълго време. За това е необходима желязна дисциплина и здравословен начин на живот. Дамите, които се подложат на някои от по-долу изброените терапии след това следва да се хранят по-малко и по-често, да не натоварват организма с тежки храни (особено след 18-19 часа), да наблягат на плодовете, зеленчуците, минералната вода и пълнозърнестия хляб, да спортуват поне два пъти седмично, да не пропускат разходките и да посещават козметичните салони за поддържащи процедури.\nКакво трябва да знаем за целулита?\nХарактерен е само при жените и е често разпространен. Проявява се през пубертета, може да се яви през бременността, при употреба на контрацептивни хапчета или след менопауза. При мъжете не съществува целулит, дори и при тези с наднормено тегло, тъй като той е свързан с женските полови хормони, които определят особеностите в строежа на женската кожа и типичната за нея прекомерна разтегливост. Засяга зоните свързани с репродуктивна функция – корем, бедра и ханш, рядко и горната част на ръцете.\nФактори, свързани с разпространението на целулита:\nНеправилното хранене (голямо количество животински мазнини и малко количество растителни, изобилие от въглехидрати, липса на плодове, зеленчуци, витамини)\nКолебанията в телесната маса – чести напълнявания и отслабвания\nЗаседналият начин на живот\nХормоналните нарушения (дисфункция на яйчниците, надбъбречните жлези, понижена функция на щитовидната жлеза, нарушение работата на подстомашната жлеза, един от вариантите на които е диабетът)\nВредните навици – цигари, алкохол\nТвърде тесните дрехи и като следствие – нарушение на кръвообращението\nПостоянните стресови ситуации.\nПроцедурите за лекуване на целулит са строго индивидуални. Желателно е да се започне със серия от изследвания, които да установят каква е причината за появата му. Дали е неправилно хранене, липса на движение, склонност към него, отпусната кожа или друго …\nНай-често се предписва подходящ режим на хранене, който е добре да бъде подготвен от специалист по диетично хранене. Избягвайте приема на газирани напитки, алкохол, мазни и сладки неща, както и всички консервирани храни. Важно е да спрете приема на сол, тъй като тя вкарва вода в областите под целулита и го карат да изглежда още по-зле. Пийте поне по 2-2,5 литра вода на ден.\nАко само се ограничи приема на храна, това няма да е достатъчно, тъй като така могат да се свалят килограми и гърдите:)), но целулитът би останал. Определено ще се наложи да се променят някои навици от начина си на живот. Целулитът изисква време и търпение! Друга важна стъпка при борбата с целулита е движението. Това не означава, че следва по цял ден да тренирате фитнес или плуване, а да седа прави сутрешна гимнастика, придружена с половин час ходене на ден. Препоръчителните спортове са плуване, фитнес, бягане, ходене и каране на велосипед (по възможност на открито).\nАко работата е свързана със седене и обездвижване, следва да се търсят причини да се става за малко от работното място и да се правят кратки разходки из офиса. След приключване на работния ден е добре краката да бъдат високо вдигнати поне за 5 минути. Също така се препоръчва редуването на студен и топъл душ. По този начин кожата се стяга и се стимулира кръвообращението. Добре е по време на душа да се масажират областите, засегнати от целулита.\nНе на последно място е воденето на борба със стреса. Стресът отделя адреналин, който води до разпадане на мазнини, след което обаче съдейства за предизвикването на глад. Повечето хора, когато са под напрежение изпитват непрекъснат глад, което пък пречи на премахването на целулита.\nНай-голямото заблуждение! Кремовете и лосионите против целулит се справят с проблема?! За съжаление те не го премахват, а действат стягащо на кожата като съдействат за това да не е чак толкова видим.\nЕлектростимулация и електролиполиза са доста ефективни методи, по-известни като “целутрон”.\nС помощта на електрически ток и електромагнитно поле се заставят да работят дори най-трудно достъпните групи мускули. Подобрява се формата на мускулите и бедрата, укрепват мускулите на предната коремна стена, портокаловата кожа и целулитните неравности изчезват. Колкото по-дебел е слоят мазнина, толкова импулсите трябва да са по-слаби. Пълните жени преди процедури трябва да отслабнат.\nУлтразвуково въздействие – става все по-популярно, тъй като резултатът се появява след 3-4 сеанса. Ултразвукът разбива мастните клетки, разрушава подкожните ръбове, помага на биологично активните вещества да проникнат под кожата по-дълбоко. Добре е процедурите да се съчетават с приемане на диуретични средства, както и с консумацията на сокове от моркови, цвекло, краставица, ябълка, зеле, целина портокал. Анти-целулитните гелове и кремове са особено подходящи за допълване на ефекта при жени, които в работят в седнало положение или изправени.\nМазотерапия – включва серия от инжекции, които укрепват стените на кръвоносните съдове и подпомагат абсорбирането на течностите, стимулира премахването на мастните натрупвания и предотвратява задържането на вода. Забележими резултати могат да се очакват след 10-15 сеанса.\nЛимфодренажен апаратен масаж – благоприятства потока на лимфата, чието прекомерно количество в междуклетъчното пространство предизвиква отоци и задържане на течности, този метод обаче е противопоказен за жени със сърдечни проблеми.\nЛазер-ултразвуковата методика постига разкъсване на биохимичната връзка между целулитните клетки и така се улеснява резорбацията им през стените на кръвоносните съдове. За улесняване на процеса терапията се комбинира с антицелулитни масажи и един от най-ефикасните методи – акупунктурата.\nДиетите, които се препоръчват се изготвят за всеки пациент индивидуално от специалист- диетолог и се съобразяват с възрастта, физиологичното състояние, начина на живот и т.н. Целта е да се постигне видим резултат с възможния минимум лекарствени средства.\nВ медицински и козметични центрове се предлагат още:\nМасажи и компреси с водорасли (целулитните участъци се налагат с компрес от затоплени водорасли, след което се облъчват с инфрачервени лъчи за усилване на кръвообращението). Водораслите съдържат витамини, микроелементи, минерални соли и белтъчини. Тангенторната баня с водорасли се прави в специална вана с устройство за насочване на струите, която се напълва с хладка морска вода (37Â°С) или с обикновена вода с прибавени активни съставки. Тангенторното устройство раздвижва водата, образуват се множество мехурчета, които раздвижват лимфата в цялото тяло. Това успокоява подутите крака и съдейства за намаляването на целулитния едем (общо отичане на тялото вследствие натрупан целулит). Кръвта също се раздвижва, мускулите се масажират и тонизират, заздравяват се стените на кръвоносните съдове, кожата става гладка и красива.\nПневматичните ботуши са ефектна процедура. Около краката по цялата им дължина се увиват специални “ръкави”, които се надуват, притискайки крака, и веднага след това отдуват. Когато бедрото е притиснато, прасецът е отпуснат, и обратно. Целта на процедурата е да се активизира изтласкването на кръвта и лимфата, за да не се застояват в кръвоносните съдове по краката.\nОхлаждащият лосион, който е на базата на камфора, може да се прилага на цялото тяло. Компреси, напоени с него, се налагат на целулитните участъци и се снемат, когато лосионът се поизпари. Това предизвиква понижаване на температурата на кожата с 2 градуса и въпреки малко неприятното усещане за студ подобрява кръвната и лимфната циркулация, тонизира кожните тъкани и спомага за отделянето на отпадъците.\n« Тиквички с ориз Пълнени тиквички »\nBISI // September 14th, 2006 at 4:20 pm\nLPG E SISTO MNOGO DOBIR METOD ZA LECENIE I DAVA NAY-HUBAVITE REZULTATI\nClinic Varna // October 13th, 2010 at 11:51 am\nРазглеждан като козметичен дефект или дерматологично заболяване, целулитът е наистина неприятен проблем, касаещ много хора.Появата му започва тогава, когато токсините, които се задържат в тялото, не се изхвърлят напълно вследствие затруднения поток на лимфата. Стените на кръвоносните съдове пропускат течностите, които след това се задържат между мастните клетки, създават се допълнителни отоци и удебеления. LPG масажите са една от алтернативите за борба с лелулита.\nAdministrator // October 13th, 2010 at 4:39 pm